|  |  |  |  |
| --- | --- | --- | --- |
| **ҚАЗАҚСТАН**  **РЕСПУБЛИКАСЫНЫҢ**  **ҚАРЖЫЛЫҚ МОНИТОРИНГ**  **АГЕНТТІГІ** |  | | **АГЕНТСТВО**  **РЕСПУБЛИКИ КАЗАХСТАН**  **ПО ФИНАНСОВОМУ МОНИТОРИНГУ** |
| 010000, Нұр-Сұлтан қаласы, Бейбітшілік көшесі, 10  тел.: +7 (7172) 32-20-87, 32-13-04  \_\_\_\_\_\_\_\_\_\_\_\_\_\_ № \_\_\_\_\_\_\_\_\_\_\_\_\_\_\_\_\_\_ | | 010000, город Нур-Султан, ул.Бейбитшилик 10  тел.: + 7 (7172) 32-20-87, 32-13-04 | |

**Реттеуші мемлекеттік органдарға**

*(тізім бойынша)*

**Қоғамдық ұйымдарға**

*(тізім бойынша)*

**Қаржы мониторингі субъектілеріне**

2021 жылы «Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы»   
ҚР Заңына *(бұдан әрі - КЖ/ТҚҚ туралы Заң)* Қазақстан Республикасының жария лауазымды тұлғаларының *(бұдан әрі – ЖЛТ)* ақшамен және (немесе) өзге мүлікпен жүзеге асыратын операциялары бойынша қаржы мониторингін жүргізуді көздейтін өзгерістер енгізілді.

Бұл санатқа жауапты мемлекеттік лауазымдарды атқаратын адамдар, мемлекеттік функцияларды орындауға уәкілетті лауазымды адамдар, сондай-ақ мемлекеттік кәсіпорындар мен квазимемлекеттік сектор субъектілерін басқарушылар жатады.

ЖЛТ-дың тізбесі Қазақстан Республикасы Президентінің 2022 жылғы   
17 тамыздағы № 984 қбпү Жарлығымен бекітілген, ал Қазақстан Республикасының Қаржылық мониторингі агенттігі ЖЛТ-дың, олардың жұбайлары мен жақын туыстарының дербес тізімін жүргізеді.

ФАТФ ұсынымдарына сәйкес жария лауазымды адам елеулі жария функциялары бар жеке тұлға ретінде айқындалған.

ЖЛТ жағдайына байланысты ықтимал тәуекелдер, осы санаттағы адамдармен іскерлік қатынастар болған кезде КЖ/ТҚҚ бойынша қосымша алдын алу шараларын қолдануды ақтайды.

ФАТФ-тың 12 және 22-ұсынымдарына сәйкес қаржылық мекемелер мен қаржылық емес кәсіпорындарды ЖЛТ-мен заңсыз пайдалану мүмкіндігін болдырмауға бағытталған шаралар қабылдау қажет, сондай-ақ егер олар орын алған жағдайда, мұндай теріс пайдаланушылықтарды анықтау қажет.

Бұл талаптар превентивті (қылмыстық емес) сипатта болады және ЖЛТ қандай да бір түрде қылмыстық қызметпен байланысты деп түсіндірілмеуі тиіс. Іскерлік қарым-қатынастан тек қана ЖЛТ болғаны үшін бас тарту, 12 ұсынымға қайшы келеді.

Осыған байланысты, ФАТФ ұсынымдарына және КЖ/ТҚҚ туралы Заңға сәйкес қаржы мониторингі субъектілеріне *(бұдан әрі – ҚМС)* арналған клиенттің (оның өкілінің) және бенефициарлық меншік иесінің жария лауазымды тұлғаларға, олардың жұбайына (зайыбына) және (немесе) жақын туыстарына тиесілігін және (немесе) қатыстылығын анықтау жөніндегі, сондай-ақ олардың операцияларын зерттеу бойынша әдістемелік ұсынымдар әзірленді, олар мәлімет үшін жолданады.

Осыған байланысты, Сіздерден әдістемелік ұсынымды[[1]](#footnote-1) бақылауларыңыздағы ҚМС-ге жеткізулеріңізді және өздерінің ресми сайттарына орналастыруларыңызды сұраймыз.

Аталған әдістемелік ұсыным Агенттіктің жаңа порталында (<https://websfm-pilot.afmrk.gov.kz>) орналастырылғандығы туралы Сіздерге қосымша хабарлаймыз.

Қосымша: 8 парақта

**Төрағаның бірінші орынбасары Ғ. Садырбеков**

Мемлекеттік органдардың тізімі:

1. Қазақстан Республикасының Қаржы нарығын реттеу және дамыту агенттігі;
2. Қазақстан Республикасы Бәсекелестікті қорғау және дамыту агенттігі;
3. Қазақстан Ұлттық Банкі;
4. Қазақстан Республикасы Қаржы министрлігі;
5. Қазақстан Республикасы Әділет министрлігі;
6. Қазақстан Республикасы Мәдениет және спорт министрлігі;
7. Қазақстан Республикасы Цифрлық даму, инновациялар және аэроғарыш өнеркәсібі министрлігі (Телекоммуникация комитеті және Ақпараттық қауіпсіздік комитеті);
8. Қазақстан Республикасы Денсаулық сақтау министрлігі;
9. «Астана» Халықаралық қаржы орталығы.

Қоғамдық ұйымдардың тізімі:

1. Республикалық нотариаттық палата;
2. «Қазақстан Республикасының аудиторлар палатасы» КАҰ;
3. «Аудиторлар алқасы» КАҰ;
4. «Қазақстан микроқаржы ұйымдарының қауымдастығы» ЗТБ;
5. Қазақстан Қаржыгерлер қауымдастығы;
6. Қазақстанның кәсіби бухгалтерлер палатасы;
7. Қазақстан букмекерлік кеңселер мен тотализаторлар қауымдастығы;
8. «Агроөнеркәсіптік кешеннің кредиттік серіктестіктерінің қауымдастығы» ЗТБ;
9. «ОТАН» Қазақстан Республикасы тауар биржаларының одағы» ЗТБ;
10. «Қазақстан риэлторларының біріккен қауымдастығы» ЗТБ;
11. «Қазақстандық зергерлік бизнес қауымдастығы» ЗТБ;
12. «Қазақстан биржалық ассоциациясы» ЗТБ;
13. Республикалық адвокаттар алқасы;
14. «Қазақстан бухгалтерлері мен бухгалтерлік ұйымдар одағы» БКҰ;
15. «Қазақстан өздігімен реттейтін букмекерлік ұйымы» қауымдастығы;
16. «Қазақстан аудиторлар одағы» КАҰ;
17. «Қазақстан зергерлер лигасы» ЗТЖКБ;
18. «Учет» КБҰ;
19. «Cертификатталған бухгалтерлер және салық кеңесшілерінің ұлттық палатасы» КБҰ;
20. «ҚР қаржы мамандарының палатасы» КБҰ;
21. «Кәсіби бухгалтерлер альянсы» КБҰ;
22. «Кәсіби бухгалтерлер лигасы» КБҰ;
23. «Бухгалтерлер қауымдастығы» КБҰ;
24. «Кәсіби бухгалтерлер ұйымы» КБҰ;
25. «Налоги Казахстана» қауымдастығы» ЗТБ;
26. «IRIS» КБҰ;
27. «Кәсіби бухгалтерлер ұйымы «Кәсіби бухгалтерлер институты» ҚБ;
28. «Қазақстан букмекерлер қауымдастығы» ЗТБ;
29. «ҚР букмекерлік және лотереялық бизнесті өздігімен реттейтін ұйымы – қауымдастығы» ЗТБ.

1. Қаржы мониторингі субъектілеріне арналған клиенттің (оның өкілінің) және бенефициарлық меншік иесінің жария лауазымды тұлғаларға, олардың жұбайына (зайыбына) және (немесе) жақын туыстарына тиесілігін және (немесе) қатыстылығын анықтау жөніндегі, сондай-ақ олардың операцияларын зерттеу бойынша әдістемелік ұсынымдар. [↑](#footnote-ref-1)